open-index/open-wikipedia-markdown huggingface dataset:
Գետամիջո վանք

**Գետամիջո վանք**, (հայտնի նաև՝ **Ծարա վանք**), 1301 թվականին կառուցված հայ առաքելական վանք Արցախի Հանրապետության Շահումյանի շրջանի Ծար գյուղում, որը գտնվել է Տրտու և Ծար գետերի միջև` հրվանդանաձև երկարած լեռնաճյուղի ավարտին։ Եղել է Ծար գյուղի չորս վանքերից մեկը։

1950-ականներին ադրբեջանցիներն հիմնահատակ ավերել են վանքը՝ քանդված քարերով կառուցելով Չրաղ գյուղի դպրոցի շենքը։ Ներկայումս դպրոցի շենքի պատերի մեջ երևում են Գետամիջո վանքի ճարտարապետական բեկորներն ու երեսապատի սրբատաշ արձանագիր քարերը։ Ադրբեջանական դպրոցի մուտքի երկու կողմերում զետեղված են առյուծների պատկերաքանդակները, որոնք ի սկզբանե համանման դիրքում եղել են Գետամիջո վանքի մուտքին։

2020 թվականի Արցախյան երկրորդ պատերազմի արդյունքում նոյեմբերի 25-ին Ծար գյուղը, որտեղ գտնվել է Գետամիջո վանքը, հայաթափվել և անցել է Ադրբեջանի հսկողության տակ։

## Ծանոթագրություններ

Կատեգորիա:14-րդ դարի հայկական վանքեր և եկեղեցիներ
Կատեգորիա:Շահումյանի շրջանի վանքեր և եկեղեցիներ
Կատեգորիա:Վանքեր այբբենական կարգով
Դա (գետ)

thumb|296px|Սև գետը Մյուոնգ Լեյ քաղաքի մոտակայքում

**Դա** կամ **Սև գետ** (, տայերեն *Դա* ՝ նշանակում է «մուգ-դարչնագույն»), վերին հոսանքում Չինաստանում հայտնի է որպես **Լիքսիան գետ**։ Հոսում է Չինաստանի և հյուսիսարևմտյան Վիետնամի տարածքով։

## Հուն
Դա գետը սկիզբ է առնում Չինաստանի Յուննան նահանգից։ Չինաստանից գետի հունը անցնում է Վիետնամական Լայ Տյաու (որտեղ այն կազմում է Դիեն Բիեն նահանգի հետ սահմանի մի մասը), Սոն Լա և Հոա Բինհ նահանգներով։

Դա գետը Հոնգհա գետի (հայտնի է նաև Կարմիր գետ) ամենակարևոր վտակն է, որին միանում է Վիետչի մոտակայքում Ֆուտխո նահագի Թամ Նոնգ շրջանում։ Այն նաև կազմում է Ֆուտխո նահանգի և Հանոյի սահմանի մի մասը (նախկինում սահմանը Հա Տայ նահանգի հետ էր)։

Գետի ընդհանուր երկարությունը 910 կմ է, Չինաստանում՝ մոտավորապես 427 կմ, իսկ Վիետնամում՝ 527 կմ։

## Հիդրոէներգետիկա
Սև գետը տալիս է հիդրոէլեկտրաէներգիայի զգալի պաշարներ։

Չինաստանում պլանավորված էր կառուցել  յոթ հիդրոէլեկտրակայաններ, որից ավարտվել են վեցի կառուցումը՝ Յայանգշանի, Շիմենկանի, Լոնգմայի, Ջուֆուդուի, Գելանթաի և Տուկահեի։ Խինպինգզհայի հիդրոէլեկտրակայանը դեռ պլանավորման փուլում է։ Հիդրոէլեկտրակայանների ողջ խմբի արտադրած էներգիայի հզորությունը մոտավորապես 1 300 մեգաՎատտ է։

Վիետնամում Սև գետի վրա կան երեք խոշոր հիդրոէլեկտրակայաններ։ Խոաբին հիդրոէլեկտրակայանի կառուցումն ավարտվել է 1994 թվականին։ Շոն Լա հիդրոէլեկտրակայանի կառուցումն ավարտվեց 2012-ին և դարձավ Հարավարևելյան Ասիայի հիդրոէլեկտրաէներգիայի խոշորագույն արտադրողը։ Լայ  Տյաու նահանգի Մյուոնգ Տե շրջանում գտնվող Լայ Տյաու հիդրոէլեկտրակայաը բացվել է 2016 թվականի դեկտեմբերի 20-ին։ Այս երեք  հիդրոէլեկտրակայանների արտադրած  ընդհանուր էլեկտրական հզորությունը 5 520 մեգաՎատտ է։

## Ծանոթագրություններ

## Արտաքին հղումներ
* 

Կատեգորիա:Ասիայի միջազգային գետեր
Կատեգորիա:Գետեր այբբենական կարգով
Կատեգորիա:Չինաստանի գետեր
Կատեգորիա:Վիետնամի գետեր
Դեյվիդ Բերնետ

**Դեյվիդ Բերնետ** (, ), Տեխասի Հանրապետության և Ամերիկայի Միացյալ Նահանգների քաղաքական գործիչ։

## Կենսագրություն
Ծնվել է 1788 թվականի ապրիլի 14-ին, Նյու Ջերսի նահանգի Նյուարկ քաղաքում։ Ուիլյամ և Գերտրուդա Բերնետների ընտանիքի 8 երեխաներից ամենափոքրն էր, ծնողների մահից հետո դաստիարակվել է ավագ եղբոր կողմից։ 17 տարեկանում աշխատանքի է անցել Նյու Յորքի Robinson and Hartshorne հաշվապահական ընկերությունում։ Լուիզիանա տեղափոխվելուց հետո նա հիվանդացել է տուբերկուլյոզով, մահից փրկվել է տեղի «Կոմանչներ» հնդկացիների օգնությամբ։ Այնուհետև նա իրավագիտություն է ուսումնասիրել Ցինցինատիում, (Օհայո)։ 1831 թվականին Նյու Յորքում ամուսնացել է իր կնոջ հետ տեղափոխվել է Տեխաս՝ գնելով անտառահատարան հիմնելու համար անհրաժեշտ սարքավորումներ։ Ճանապարհին սարքավորումների մեծ մասը կորել էր, իսկ արդեն Տեխաս ժամանելուց հետո Դեյվիդ Բերնետը զբաղվում էր հողային տարածքների առևտրով։ 1836 թվականին նա ժամանակավորապես զբաղեցնում էր Տեխասի նախագահի պաշտոնը, իսկ 1839-1841 թվականներին զբաղեցնում էր Տեխասի Հանրապետության փոխնախագահի պաշտոնը։ Տեխասն ԱՄՆ-ին միանալուց հետո նա աշխատել է որպես պետքարտուղար (1846-1848 թվականներ)։ Մահացել է 1870 թվականի դեկտեմբերի 5-ին։

## Հիշատակ
1852 թվականին Դեյվիդ Բերնետի պատվին Տեխասում շրջան է անվանակոչվել (Բերնետ շրջան)։ 1936 թվականին Քլարքսվիլ քաղաքում կանգնեցվել է Դեյվիդ Բերնետի արձանը։

## Ծանոթագրություններ

Կատեգորիա:ԱՄՆ-ի քաղաքական գործիչներ
Կատեգորիա:Ամերիկացի բժիշկներ
Կատեգորիա:Ամերիկացի գործարարներ
Pretty Face

**Pretty Face** ( փուրիտի ֆեյսու, բառացի` «Գեղեցիկ դեմք»), մանգա, որը ստեղծվել է ճապոնացի հեղինակ Յասուհիրո Կանոյի կողմից։ Պատմում է ավագ դասարանի աշակերտի մասին, ում դեմքն ավտովթարից հետո վերականգնել են կանացի նկարով, որը բժիշկները գտել են նրա գրպանում։ 2002 թվականի մայիսի և 2003 թվականի հունիսի միջակայքում մանգան թողարկվում էր Shueisha ընկերության Shonen Jump շաբաթաթերթում, և ավարտվել է 52-երորդ գլխով։ Անգլերեն տարբերակի համար արտոնագիր է ստացել Viz Media-ն։

## Սյուժե
Ավագ դպրոցի աշակերտ և տաղանդավոր կարատեիստ Մասաշի Րանդոն տանջվում է իր դասընկերուհի Րինա Կուրիմիի հանդեպ զգացած անպատասխան սիրուց։ Մի օր կարատեի մրցույթից վերադառնալիս, Մասաշիի ավտոբուսն ավտովթարի է ենթարկվում, ինչի պատճառով տղայի դեմքն այլանդակվում է։ Մեկ տարի կոմայում անցկացնելուց հետո Մասաշին արթնանում է և իմանում, որ իր դեմքը վերականգնվել է Րինայի նկարով։ Չիմանալով, թե ինչ տեսք է ունեցել հիվանդը, պլաստիկ վիրաբույժն օգտգործել է նկարը, որը գտել է Մասաշիի գրպանում։

Շուտով հերոսն իմանում է, որ ինքը մեռած է համարվում, ծնողները հեռացել են, իսկ տունը` քանդել։ Կլինիկա վերադառնալու ճանապարհին Մասաշին հանդիպում է Րինային, որը նրան ընդունում է որպես իր վաղուց կորած զույգ քրոջը` Յունային։ Րինան Մասաշիին տանում է տուն և ներկայացնում որպես Յունա, նա էլ ձևացնում է, թե հիշողության կորուստ ունի։ Նա երազում է վերադարձնել սեփական դեմքը, սակայն դրա համար հարկավոր են լուսանկարներ։

## Կերպարներ
* , պատմության գլխավոր հերոսը։ Կարատեի ազգային առաջնության հաղթողն ու դպրոցի ամենահայտնի տղան մինչև ավտովթարը։ Պաշտոնապես մահացած է համարվում և ապրում է Րինայի հետ` որպես նրա զույգ քույր։ Հաճախ Մանաբեին խնդրում է օգնել թաքցնել իր իրական սեռը մյուսներից, կտրականորեն մերժելով «վերջնական վերափոխումը»։
* ` Մասաշիի դասընկերուհին, ում հանդեպ Մասաշին անտարբեր չէ։ Գտնում է նրան դրսում և ընդունում որպես իր կորած զույգ քրոջը։
* , Րինայի զույգ քույրը։ Մանգայի մեծ մասում Րանդոն նրա դերն էր տանում։
* , տաղանդավոր պլաստիկ վիրաբույժ։ Անվճար վիրահատել ու վերականգնել է Րանդոյի դեմքը և փոխել նրա մարմինը` վերածելով աղջկա մարմնի։ Միակ մարդն է, ում հայտնի է Րանդոյի գաղտնիքը։ Հաճախ փորձում է համոզել նրան վիրահատության միջոցով փոխել սեռը, ինչի համար ծեծվում է ու այլասերված կոչվում։ 
* , Րինայի ընկերուհիներից ավագը։
* , Րինայի ամենամտերիմ ընկերուհիներից մեկը, ով ասում է, որ իրեն դուր չեն գալիս տղաները, սակայն շատ է սիրում կենդանիներին և ունի կենդանու տեսքով փափուկ խաղալիքների հավաքածու։
* , Րինայի ընկերուհիներից ավելի անկաշկանդը, երբեք բաց չի թողնի տղաների հետ սիրախաղով զբաղվելու հնարավորությունը։

## Մանգա

## Ծանոթագրություններ

## Արտաքին հղումներ
*  

Կատեգորիա:Մանգաներ
Կասկածյալը (ֆիլմ, 2013)

«**Կասկածյալը**» (, նռ. *Yonguija*, ), ռեժիսոր Վոն Սին Յոնի 2013 թվականի հարավկորեական մարտաֆիլմ։ Հյուսիսկորեական լրտեսը, իր երկրի կողմից լքված վիճակում հայտնվելով, բնակություն է հաստատել Հարավային Կորեայում։ Շուտով նա դառնում է խոշոր կորպորացիայի գլխավոր տնօրենի սպանության գործով գլխավոր կասկածյալ։ Այժմ կասկածյալին պետք է հասնել ճշմարտության։

## Սյուժե
Չի Դոն Չհոլը ժամանակին եղել է Հյուսիսային Կորեայում հատուկ նշանակության զորքերի գործակալներից մեկը, սակայն քաղաքական համակարգի փոփոխությունից հետո լքվել է իր կառավարության կողմից, քանի դեռ գտնվում էր առաջադրանքի մեջ։ Փնտրում է իր կնոջն ու դստերը, ովքեր վաճառվել են որպես ստրուկներ Չինաստանում, անցնում է փախուստի, որպեսզի գտնի իրենց դիակները։ Երբ նա իմանում է, որ նախկին գործընկերը կանգնած էր իրենց մահերի հետևում, Դոն Չհոլը սկսում է վենդետա և իր ընտանիքի մարդասպանին հետապնդելու մեջ դասալքում է Հարավ։ Այժմ, ապրելով գաղտնի, նա օրվա ընթացքում փոխհատուցում է փնտրում, իսկ գիշերը աշխատում Է տնօրենների խորհրդի նախագահ Փակի անձնական վարորդ։ Մի գիշեր Փակին հարձակվում և սպանում է վարձու մարդասպանը, բայց նախագահը հասցնում է Դոն Չհոլին հատուկ մի քանի միավոր փոխանցել։ Հարավկորեական հետախուզությունը, որի ներկայացուցիչը Դոն Չհոլն է մեղադրում է սպանության մեջ, դուրս է գալիս նախկին լրտեսի որսի, որը շրջապատված է բոլոր կողմերից։ Մարդու որսը գլխավորում է գնդապետ և շարային սերժանտ՝ Մին Սե Հուն,  որի հետ Դոն Չհոլը ունի ընդհանուր անցյալ, և Կիմ Սոկ Հոն՝ *NIS*-ի տնօրենը։ Հանդուգն վավերագրող-ռեժիսորի օգնությամբ Դոն Չհոլը փախուստի է դիմում՝ փորձելով վերականգնել գերգաղտնի նյութերը, որոնց գտնելու ուղարկել է նրա մահամերձ շեֆը։

## Արտադրություն
### Քասթինգ
Ի սկզբանե գլխավոր դերը պետք է խաղար Յուն Գե Սանը, Բայց նա լքեց նախագիծն այն բանից հետո, երբ այն լքեց Չոի Մին Սիկը։

Արդյունքում գլխավոր դերը բաժին հասավ Կոն Յուին։ Որպեսզի դերի համար հասնի ճիշտ կեցվածքի, դերասանն անցավ եռամսյա հատուկ դիետայի։

### Նկարահանումներ
Նկարահանումները տևել են 9 ամիս։ Սկսել են 2012 թվականի սեպտեմբերի 2-ից և ավարտվել է 2013 թվականի հունիսի 2-ին։ 2013 թվականի ապրիլին նկարահանումները տեղի էին ունենում Պուերտո Ռիկոյում.

## Սաունդթրեքներ

## Պարգևներ

## Ծանոթագրություններ

Կատեգորիա:2013 ֆիլմեր
Կատեգորիա:Կորեերեն ֆիլմեր
Կատեգորիա:2010-ականների կորեերեն ֆիլմեր
Լուսինա Հագման

**Լուսինա Հագման** (*Lucina Hagman*, ), վաղ ֆինն ֆեմինիստ, և առաջին կին պատգամավորը աշխարհում՝ շնորհիվ 1907 թվականի Ֆինլանդիայի խորհրդարանական ընտրությունների։

## Կյանք և կարիերա
Հագմանը ոստիկանապետ Նիլս Յոհան Էրիկ Հագմանի և Մարգարեթա Սոֆյա Նորդմանի դուստրն էր։ Նա դաստիարակ Սոֆյա Հագմանի և գրող Տայչո Հագմանի քույրն էր։ Ուսուցիչ է եղել, և Յան Սիբելիուսը հայտնի անձանցից էր, ով սովորել է նրա դպրոցում։ Ակտիվ է եղել կանանց հետ կապված հարցերում՝ աշխատելով խորհրդարանում 1907–1917 թվականներին։ 1907 թվականին ընտրված 200 պատգամավորներից ընդամենը 19-ն էին կին։ Հաջողակ կանանց թվում էին Հագմանը, Միինա Սիլանպին, Աննի Հուոտարին, Հիլյա Պարսսինենը, Հեեդվիգ Գեբհարդը, Իդա Ալլեն, Միմմի Կաներվոն, Էվելինա Ալա–Կուլջուն, Հիլդա Կիկիկոսին, Լիսի Կիվիոժան, Սանդրա Լեհտինեն, Դագմար Նեովիուսը, Մարիա Ռաունիոն, Ալեքսանդրա Գրիպենբերգ, Լիդա Վեմելպուն, Մարիա Լեյնը, Ջենի Նուտիոն և Հիլմա Ռոզենենը։

Հիմնդարել է նաև «Մարթա կազմակերպությունը», աշխատել է որպես առաջին նախագահ Ֆինն ֆեմինիստների լիգայում և ակտիվորեն մասնակցում էր խաղաղության կողմնակիցների շարժմանը։ Նաև գրել է Ֆրեդրիկա Բրեմերի կենսագրությունը։

## Ծանոթագրություններ

Կատեգորիա:Ֆինն ֆեմինիստներ
Կատեգորիա:Ֆինն սուֆրաժիստներ
Կատեգորիա:Ֆինլանդիայի քաղաքական գործիչներ
Կատեգորիա:Ֆինն գրողներ
Կատեգորիա:Ֆինն մանկավարժներ
Կատեգորիա:Երկարակյացներ
Հին խոսք

**«Հին խոսք»**, հայ բանաստեղծ Հովհաննես Թումանյանի հոդվածներից։

## Պատմություն
Հովհաննես Թումանյանի հոդվածներից՝ գրված 1914 թվականին։

Առաջին անգամ տպագրվել է 1914 թվականին Թիֆլիսի «Հորիզոն» օրաթերթի (№ 2 ) նոյեմբերի 23-ի համարի գրական-գեղարվեստական պատկերազարդ հավելվածում։ Այնուհետև 1986 թվականին լույս է տեսել Բանբեր Երևանի համալսարանի № 3-ում (89-90)։ Այն հրատարակել է Լ. Կարապետյանը։

Հովհաննես Թումանյանի երկերի լիակատար ժողովածուի 7-րդ հատորում արտատպվել է Թիֆլիսի «Հորիզոն» օրաթերթի հավելվածից։

## Ծանոթագրություններ

Կատեգորիա:1914 գրականությունում
Կատեգորիա:Հովհաննես Թումանյանի հոդվածներ
Զաքարիա Գ Սեֆեդինյան

**Զաքարիա Գ Սեֆեդինյան** (), հայ հոգևորական գործիչ, Աղթամարի կաթողիկոս (1434-1464)։ Մելիք Ստեփանոսի որդին, Դավիթ Գ կաթողիկոսի եղբորորդին, Հայոց վերջին արքա Սմբատ Արծրունու հորեղբայրը, Սեֆեդինյանների իշխանական տոհմից։

## Կենսագրություն
Զաքարիան ծնվել է Մելիք Ստեփանոսի և Խաթուն Մելեքի ընտանիքում։ Եղբայրներն են՝ Գուրջիբեկը, Տուղշահբեկը, Դովլաթշահը և Ասլանբեկը։ Դավիթ Գ-ի կաթողիկոսության ժամանակ եղել է նրա աթոռակիցը և նշանակվել նրա իրավահաջորդ։ 1419 թվականին նրա անունը հիշվում է Դավիթ կաթողիկոսի հետ, իսկ դեռ ավելի շուտ 1414 թվականին՝ առանձին, հայրապետ տիտղոսով է հիշվում։

## Աղթամարի կաթողիկոսություն
Զաքարիա Գ-ն եղել է Աղթամարի նշանավոր կաթողիկոսներից մեկը։ Նա այլազգիների համար ազդեցիկ և մեծահարգի մարդ էր։ Բարեկամական հարաբերություններ է ունեցել Կարա-Կոյունլուների սուլաթան Ջահանշահի հետ և նրա միջոցով կարողացել է հայ ժողովրդին մեծ բարիքներ անել։

## Տես նաև
* Աղթամարի կաթողիկոսություն

## Ծանոթագրություններ

Կատեգորիա:Արծրունիներ
Կատեգորիա:Սեֆեդինյաններ
Կատեգորիա:Աղթամարի կաթողիկոսներ
Կատեգորիա:15-րդ դարի հայ կաթողիկոսներ
Կասպար Ուայնբերգեր

**Կասպար Ուիլարդ (Քեպ) Ուայնբերգեր** (, ), ամերիկացի քաղաքական գործիչ, հանրապետական, ԱՄՆ-ի պաշտպանության նախարար 1981-1987 թվականներին (Ռոնալդ Ռեյգանի վարչակազմ)։ Ռոնալդ Ռեյգանի վարչակազմի անդամներից մեկը, որը ներգրավված է Իրան-կոնտրաս սկանդալում։ Bechtel կորպորացիայի փոխնախագահ և գլխավոր խորհրդական։

## Կենսագրություն
Ծնվել է իրավաբանի ընտանիքում, մկրտված հրեաների հետնորդ, Բոհեմիայի ջութակահարներից, որոնց նախնիները ԱՄՆ են տեղափոխվել Անգլիայից։ Ողջ կյանքում եղել է եպիսկոպոսաց եկեղեցու անդամ։ Ավարտել է Հարվարդի համալսարանը։

1941-1945 թվականներին ծառայել է բանակում։

Ուայնբերգերը իր քաղաքական կարիերան սկսել է իր հայրենի Կալիֆոռնիա նահանգում, որտեղ 1953-1959 թվականներին եղել է նահանգի օրենսդիր մարմնի անդամ։

1966 թվականին ընտրված Կալիֆոռնիայի նահանգապետ Ռոնալդ Ռեյգանը Ուայնբերգերին նշանակել է նահանգապետի աշխատակազմ, որտեղ նա համառորեն կյանքի է կոչել Ռեյգանի բյուջետային ծախսերի կրճատման ծրագրերը։

1969 թվականին նշանակվել է նախագահ Ռիչարդ Նիքսոնի առևտրի հարցերով դաշնային հանձնաժողովի նախագահ, ապա վարչաբյուջետային վարչության տնօրեն (1970-1973 թվականներին)։ Հենց այդ ժամանակահատվածում Ուայնբերգերին անվանել են Քեփ-դանակ՝ բյուջետային ծախսերի կրճատման վերաբերյալ որոշումների կոշտության համար։

1973-1975 թվականներին Նիքսոնի կողմից նշանակվել է ԱՄՆ-ի կրթության և առողջապահության նախարար, որը մնացել է պաշտոնում Ջերալդ Ֆորդի օրոք։

Լինելով ԱՄՆ պաշտպանության նախարար՝ կողմ է եղել երկրի ռազմական բյուջեի ավելացմանը և ռազմավարական պաշտպանական նախաձեռնության ծրագրի նախաձեռնողներից մեկը։

Սկանդալի սկսվելուց հետո «Իրան-կոնտրասը» ստիպված էր հրաժարական տալ։ Նրան մեղադրանք է առաջադրվել սուտ վկայություն տալու և արդարադատությանը խոչընդոտելու համար, սակայն նա ներում է ստացել նախագահ Ջորջ Բուշի կողմից 1992 թվականին։

Պաշտոնանկությունից հետո Ուայնբերգերը քաղաքական պաշտոններ չի զբաղեցրել։ Մահացել է թոքաբորբից 88 տարեկան հասակում։

## Ծանոթագրություններ

## Արտաքին հղումներ
* 

Կատեգորիա:Թոքաբորբից մահացածներ
Կատեգորիա:Հարվարդի համալսարանի շրջանավարտներ
Կատեգորիա:ԱՄՆ-ի քաղաքական գործիչներ
Կատեգորիա:Ամերիկացի փաստաբաններ
Կատեգորիա:Ամերիկացի իրավաբաններ
Յոզեֆ Վենգլոշ

**Յոզեֆ Վենգլոշ** (, ),  չեխ ֆուտբոլիստ, Չեխոսլովակիայի և Սլովակիայի ֆուտբոլի հավաքականների մարզիչ։ Նա գլխավորել է ութ ազգային առաջնությունների և հինգ ազգային հավաքականների ակումբներ՝ Ավստրալիա, Չեխոսլովակիա, Մալազիա, Սլովակիա և Օման։ Նա պաշտպանել է դոկտորական դիսերտացիան մարզական ոլորտում, մասնագիտացել է նաև հոգեբանության ոլորտում։ Նա մի քանի անգամ դասախոսել է աշխարհի FIFA-ի ակադեմիաներում։

## Կենսագրություն
1954 թվականից մինչև 1966 թվականները եղել է Բրատիսլավայի «Սլովան» ֆուտբոլային ակումբի պաշտպան, թիմի ավագ և միաժամանակ հանդես է եկել ազգային հավաքականում։ Հեպատիտի պատճառով թողել է մարզական կարիերան և տեղափոխվել Ավստրալիա, որտեղ էլ սկսել է մարզչական կարիերա։ Սկզբում  գլխավորել է Նոր Հարավային Ուելս նահանգի ակումբը, ապա այդ երկրի ազգային հավաքականը։ Հետագայում վերադարձել է Չեխոսլովակիա և գլխավորել երիտասարդական հավաքականը։
1973 թվականին նա նշանակվել Բրատիսլավայի «Սլովան» ֆուտբոլային ակումբի մարզիչ։ Թիմի ղեկին երեք տարվա ընթացքում  նա երկու անգամ նվաճել է  ազգային առաջնության գավաթը։ 1973-1978 թվականներին զուգահեռ նա եղել է Չեխոսլովակիայի ազգային հավաքականի մարզչի օգնականը։ Նրա թիմը 1976 թվականի Եվրոպայի առաջնության կիսաեզրափակչում հաղթեց Հոլանդիային, իսկ եզրափակչում՝ Գերմանիային։

1978 թվականին գլխավորել է Չեխոսլովակիայի ազգային հավաքականը։ 1980 թվականին նրա թիմը հասել է  Եվրոպայի առաջնության եզրափակիչ, որտեղ ԳԴՀ-ի հավաքականին տանուլ է տվել։

1983-1984 թվականներին Վենգլոշը  մարզել է Լիսաբոնի «Սպորտինգը», ապա տեղափոխվել Մալայզիա և երեք տարի մարզել տեղի ակումբներից մեկը և ազգային հավաքականը։ 1988 թվականին նա կրկին գլխավորել Չեխոսլովակիայի ազգային հավաքականը և դուրս բերել թիմին 1990 թվականի աշխարհի գավաթի խաղարկության քառորդ եզրափակիչ։

Ազգային հավաքականից հետո նա գլխավորել է անգլիական «Ասթոն Վիլլան»՝ դառնալով անգլիական ֆուտբոլի բարձրագույն դիվիզիոնի ակումբը գլխավորող առաջին արտասահմանցի ու ոչ իռլանդացի մարզիչը։

1991-1993 թվականներին Վենգլոշը մարզել է թուրքական «Ֆեներբախչեն»։

1993 թվականին նա դարձել է Սլովակիայի ազգային հավաքականի առաջին մարզիչը։ 1995-1997 թվականներին նա մարզել է Օմանի ազգային հավաքականը։

1998 թվականի հուլիսի 17-ին Վենգլոշը նշանակվել է Գլազգոյի «Սելթիկի» գլխավոր մարզիչ։ Մարզչական կարիերայի ավարտից հետո նա մնացել է ակումբում և զբաղվել տեխնիկական խորհրդատվությամբ։

2002 թվականի մրցաշրջանում Վենգլոշը ղեկավարել է ճապոնական Ջեֆ Յունաթդ Իտիխարա Տիբա ակումբը։ Դրանից հետո նա ավարտել է իր մարզչական կարիերան։

## Ծանոթագրություններ

## Արտաքին հղումներ
* Jozef Vengloš management career statistics
*Jozef Vengloš

Կատեգորիա:Չեխ ֆուտբոլային մարզիչներ
Կատեգորիա:Չեխ ֆուտբոլիստներ
Կատեգորիա:Սլովակ ֆուտբոլիստներ
Կատեգորիա:Տղամարդկանց ֆուտբոլի կիսապաշտպաններ
Վարդան Խաչատրյան (քաղաքական գործիչ)

**Վարդան Վահանի Խաչատրյան** (), քաղաքական գործիչ, Հայաստանի Ազգային ժողովի նախկին պատգամավոր։

## Կենսագրություն
Վարդան Խաչատրյանը ծնվել է 1960 թվականին հունիսի 28-ին Գյումրիում։ 1983 թվականին ավարտել է Երևանի պետական համալսարանի փիլիսոփայության ֆակուլտետը, ստացել է փիլիսոփայի, սոցիոլոգի որակավորումը։ 1990 թվականից Երևանի պետական համալսարանի կրոնագիտության ամբիոնի դասախոս է։ 1988-1992 թվականներին աշխատել է Հանրապետական կրոնագիտության կենտրոնում` որպես գիտության գծով փոխտնօրեն, 1999-2005 թվականներին` «Մտավորականների միություն» ՀԿ-ի նախագահ, 2000-2005 թվականներին` «Սոց ուժերի և մտավորականների միություն» դաշինքի նախագահ։ 2007 թ. մայիսի 12-ին ընտրվել է Ազգային ժողովի պատգամավոր համամասնական ընտրակարգով «Ժառանգություն» կուսակցությունից։

## Անձնական կյանք
Ամուսնացած է, ունի երեք երեխա։

## Ծանոթագրություններ

Կատեգորիա:ԵՊՀ դասախոսներ
Կատեգորիա:ԵՊՀ շրջանավարտներ
Կատեգորիա:ՀՀ Ազգային ժողովի պատգամավորներ
Կատեգորիա:Հայ սոցիոլոգներ
Կատեգորիա:Հայ փիլիսոփաներ
Կատեգորիա:Հայ քաղաքական գործիչներ
Big Brain

**Big Brain** (), հարավկորեական *R&B* խումբ, կազմավորվել է *World Show Market* գործակալության ղեկավարությամբ։

Խումբը գործում է 2010 թվականից, բայց պաշտոնական դեբյուտը տեղի է ունեցել 2015 թվականի հոկտեմբերի 22-ին *Billionaire Sound* ալբոմով և իր առաջին «Welcome» սինգլով։

## Պատմություն
### Դեբյուտից առաջ
Խմբի անդամները եղել են ուսանողներ՝ Սեուլի արվեստի ինստիտուտի վոկալ կատարող ուսանողներ։ Նրանք որոշել էին ստեղծել իրենց սեփական խումբը։

Դեբյուտից առաջ, նրանք հայտնի էին որպես *The Man*, բայց նրանք պետք է փոխեին այդ անվանումը, քանի որ արդեն իսկ գոյություն ունի խումբ այդ անունով։ *Big Brain*-ի անդամները բացատրում են իրենց անունը այնպես, որ նրանք սիրում են երաժշտությունը, երգելը, և ամեն երգի թողարկումից հետո, նրանց ուղեղը դառնում է մեծ և ավելի մեծ։ Մինչ  նրանց պաշտոնական դեբյուտը շատ մարդիկ խոստովանել են նրանց տաղանդ ունենալու մասին, չիմանալով նրանց հաջորդ *Brown Eyed Soul*-ը և համենատելով նրանց *Big Mama*-յի արական տարբերակի հետ։ Մինչ Կորեայի Հանրապետությունում դեբյուտ ունենալը, խումբը շրջագայել է ողջ Նյու Յորքով, ելույթ ունեցել Թայմս Սքվերում, Կենտրոնական պարկում, Մանհեթենում և ուրիշ հայտնի վայրերում։

### 2015՝ Դեբյուտ, ''Billionaire Sound''
Խումբը դեբյուտ է ունեցել 2015 թվականի հոկտեմբերի 22-ին իրենց առաջին *Billionare Sound* մինի ալբոմի և «Welcome» սինգլի թողարկման հետ։ Երգը պարունակում է բալլադի խառը զգացումներ և և հզոր *R&B* հմայքով և թարմ տեմպերով։ Երգը պատմում է մի մարդու մասին, որը ուզում է, որ իր նախկին սերը երբեք չունենա գեղեցիկ հարաբերություններ մեկ այլ տղամարդու հետ։ Անդամները հանրությանը ներկայացնում են տպավորիչ աշխատանք և արդեն իսկ համարձակորեն մարտահրավեր են նետում երիտասարդների։

### 2016
Մայիսի 24-ին ելույթ են ունեցել երգչուհի Օլիվիա Նյուտոն Ջոնի համերգներին։

## Անդամներ
* Սանհում (), իրական անուն՝ Մո Սան Հուն (, ծնվել է 1991 թվականի հուլիսի 30-ին)։ 
* Չինյոն (), իրական անուն՝ Քիմ Չի Յոն (, ծնվել է 1993 թվականի մայիսի 4-ին)։ 
* Պյոնին (), իրական անուն՝ Հվան Բյոն Ին (, ծնվել է 1994 թվականի սեպտեմբերի 27-ին)։
* Հոնհյոն (), իրական անուն՝ Յուն Հոն Հյոն (, ծնվել է 1995 թվականի փետրվարի 20-ին)։

## Սկավառակագրություն
### Մինի ալբոմ

## Հեռուստատեսություն

## Ծանոթագրություններ

Կատեգորիա:2015 հիմնադրված երաժշտական խմբեր
Կատեգորիա:Հարավկորեական երաժշտական խմբեր
Կատեգորիա:Քեյ փոփ երաժշտական խմբեր
Լասկանո (Ուրուգվայ)

**Լասկանո** (), ոչ մեծ քաղաք Ուրուգվայի հարավարևելյան մասում՝ Ռոչա դեպարտամենտում։ Ընկած է 14-րդ և 15-րդ ազգային ավտոմայրուղիների հատման վայրի մերձակայքում, Սեբոլյատի գետից մոտավորապես 13 կիլոմետր հեռավորության վրա։

## Պատմություն
Բնակավայրը հիմնադրվել է 1876 թվականի փետրվարի 10-ին:Սկզբնական շրջանում եղել է փոքրիկ գյուղակ,որը 1880 թվականին մտել է նոր ձևավորված Ռոչա դեպարտամենտի կազմի մեջ։ 1908 թվականի հուլիսի 4-ին նրա կարգավիճակը *Pueblo*-ից (*գյուղ*) բարձրացվել, հասցվել է *Villa*-ի (*փոքր քաղաքի*), 1952 թվականի նոյեմբերի 3-ին էլ Լասկանոյին շնորհվել է *Ciudad*-ի (*քաղաքի*) կարգավիճակ։

## Բնակչություն
2011 թվականի մարդահամարի տվյալներով Լասկանոյում ապրում էր 7.645 մարդ։

**Աղբյուրը**՝ *Instituto Nacional de Estadística de Uruguay*:

## Ծանոթագրություններ

## Արտաքին հղումներ
*INE Լասկանոյի հատակագիծը
*Lascanoweb

Կատեգորիա:Ուրուգվայի բնակավայրեր
Կատեգորիա:Ուրուգվայի քաղաքներ
Ֆրեդերիկ Բեյլի Դենտ

**Ֆրեդերիկ Բեյլի Դենտ** (անգ. *Frederick Baily Dent***;** ), ամերիկացի պետական գործիչ, ԱՄՆ առևտրի նախարար (1973-1975 թվականներին) և ԱՄՆ առևտրի ներկայացուցիչ (1975-1977 թվականներին)։

## Կենսագրություն
Ֆրեդերիկը ծնվել է 1922 թվականի օգոստոսի 17-ին Էդիթ և Մագրուդեր Դենտի ընտանիքում։ Մանկությունն անցել է Գրինուիչում (Կոնեկտիկուտ)։ Դենտն ավարտել է Կոնկորդ քաղաքի (Նյու Հեմփշիր) Սուրբ Պողոսի դպրոցը, ապա Եյլի համալսարանը, որտեղ զբաղվել է ֆուտբոլով և հոկեյով։ Եյլի համալսարանում ուսանելու ընթացքում նախապատրաստում է անցել ռազմածովային նավատորմի պահեստազորի սպաների պատրաստման կորպուսում։ 1943 թվականին ավարտել է Եյլի համալսարանը։ 1943-1946 թվականներին նա ծառայել է ԱՄՆ ռազմածովային ուժերում։ Խաղաղօվկիանոսյան պատերազմի գործողությունների թատրոնում նա ծառայել է որպես կրտսեր լեյտենանտ USS PC 1547 և USS PCE (C) 873 նավերում։ 1944 թվականի մարտի 11-ին Դենտն ամուսնացավ Միլդրեդ Քերինգթոն Հարիսոնի հետ։

1947 թվականից սկսել է աշխատել Հարավային Կարոլինա քաղաքում գտնվող Mayfair Mills տեքստիլ ընկերությունում, որը պատկանում էր նրա ընտանիքին։ 1958-1972 թվականներին և 1977-1988 թվականներին եղել է ընկերության նախագահ։

1973 թվականի փետրվարի 2-ին ԱՄՆ նախագահ Ռիչարդ Նիքսոնը Ֆրեդերիկ Դենտին նշանակեց ԱՄՆ առևտրի նախարար։ 1975 թվականի մարտի 26-ին ԱՄՆ-ի նախագահ Ջերալդ Ֆորդը դենտին նշանակել Է ԱՄՆ-ի առևտրական ներկայացուցիչ, որի պաշտոնը նա զբաղեցրել է մինչև 1977 թվականի հունվարի 20-ը։

Ֆրեդերիկ Դենտը մահացել է 2019 թվականի դեկտեմբերի 10-ին Սպարտանբերգ քաղաքի հիվանդանոցում։

## Ծանոթագրություններ

## Արտաքին հղումներ
* 

Կատեգորիա:ԱՄՆ-ի քաղաքական գործիչներ
Կատեգորիա:Ամերիկացի գործարարներ
Կատեգորիա:Ամերիկացի պետական գործիչներ
Կատեգորիա:Եյլի համալսարանի շրջանավարտներ
Կատեգորիա:Երկրորդ համաշխարհային պատերազմի մասնակիցներ
Գրչատուն

մինի|Վանականը սկրիպտորիումում
**Գրչատուն, սկրիպտորիում** (՝ *scriptor*-ից է ՝ «գրիչ, դպիր, վերաշարադրիչ»), վանական համալիրներին, վանքերին կից ձեռագրերի գրության, ընդօրինակման (արտագրության) արվեստանոց։ Առաջին գրչատները ստեղծվել են VI-VII դարերում Իտալիայի հարավում, Ֆրանսիայում, Իռլանդիայում, Իսպանիայում։ Կառլոս Մեծի դարաշրջանում ամենամեծ փառքը վայելում էր Տուր քաղաքի Սուրբ Մարտինի վանքի սկրիպտորիումը, որի աբբան գիտնական, բանաստեղծ, աստվածաբան Ալքուինն էր։

Սկզբում գիրքը (ինչպես և անտիկ դարաշրջանի վերջում) գրել են ծնկներին դրած՝ թելադրանքի միջոցով, քանի որ չկային համապատասխան սեղաններ։ Բայց հետագայում՝ հավանաբար VII դարում, վանքերում հայտնվում են առաջին սեղանները։ Համենայնդեպս այդ ժամանակաշրջանով են թվագրվում պատկերագրական արվեստի առաջին օրինակները, որոնք պատկերում են սեղանների մոտ նստած գեղագիրներին։ VIII-IX դարերում նման պատկերներն առավել հաճախ են հանդիպում։ XIII դարում գրչատներն անկում են ապրում, քանի որ գրքի արտադրությամբ սկսում են զբաղվել քաղաքային արհեստավորները։

## Ծանոթագրություններ

## Գրականություն
*Добиаш-Рождественская О.А. Мастерские письма на заре западного Средневековья и их сокровища в Ленинграде. Л., 1930.
*Добиаш-Рождественская О.А. из жизни мастерских письма (преимущественно на французском севере) // Средневековый быт. Сб. статей. Л., 1928.
*Киселёва Л.И. О чём рассказывают средневековые рукописи. Л., 1978.
*Люблинская А.Д. Латинская палеография. М., 1969.

## Արտաքին հղումներ
* The St. Gall Monastery Plan, "a two-dimensional meditation on the ideal early medieval monastic community"  
* New York Carver: Scriptorium  
* Frère Landelin Robling "The Order of Saint Benedict : Monastic Scriptoria"(osb.org) 

Կատեգորիա:Հնագրություն
Կատեգորիա:Մատենագիտություն
Կատեգորիա:Մատենագրություն
Կատեգորիա:Միջնադարյան գրականություն
Բալաբեկ Միքայելյան

**Բալաբեկ Սիրականի Միքայելյան** (), հայ մանկավարժ։ Հայրենական մեծ պատերազմի մասնակից։

## Կենսագրություն
Բալաբեկ Միքայելյանը ծնվել է 1918 թվականին, Մարտունու շրջանի Թազագյուղում։ Միջնակարգ կրթությունն ստացել է շրջկենտրոնի միջնակարգ դպրոցում։ 1938 թվականին նշանակվել է շրջանի Վերին Գետաշեն գյուղի դպրոցի հայոց լեզվի և գրականության ուսուցիչ։

Միքայելյանը 1940 թվականին զորակոչվել է կարմիր բանակ։ Սովորել է հրետանային դպրոցում։ Հայրենական մեծ պատերազմի օրերին մասնակցել է Կերչում մղված ծանր մարտերին, 1942 թվականին ծանր վիրավորվել է և զորացրվել բանակից։

1942 թվականին վերադառնալով հայրենի գյուղ, Միքայելյանը նշանակվել է Թազագյուղի դպրոցի հայոց լեզվի ուսուցիչ։ 1948 թվականին ավարտել է Երևանի հայկական պետական հեռակա մանկավարժական ինստիտուտի լեզվի և գրականության ֆակուլտետը և աշխատել է որպես դպրոցի ուսմասվար։ 1850-1955 թվականներին Միքայելյանը նշանակվել է Երանոս գյուղի միջնակարգ դպրոցի տնօրեն։ 1955 թվականին տեղափոխվել է Աբովյանի շրջան, Սարանիստ և Կապուտան գյուղերում աշխատել է որպես դպրոցի ուսմասվար, ապա՝ տնօրեն։

Բարձր են գնահատվել Միքայելյանի ծառայությունները։ Նա պարգևատրվել է «Խիզախության համար», «Կովկասի պաշտպանության համար», «Աշխատանքային գերազանցության համար» և այլ մեդալներով ու պատվոգրերով։

## Պարգևներ
* «Խիզախության համար» մեդալ
* «Կովկասի պաշտպանության համար» մեդալ
* «Աշխատանքային գերազանցության համար» մեդալ

## Ծանոթագրություններ

Կատեգորիա:Ծովասար գյուղում ծնվածներ
Կատեգորիա:Հայ մանկավարժներ
Կատեգորիա:Դպրոցի տնօրեններ
Կատեգորիա:Հայրենական մեծ պատերազմի հայ մասնակիցներ
Կատեգորիա:Կովկասի պաշտպանության համար մեդալակիրներ
Կատեգորիա:«Աշխատանքային գերազանցության համար» մեդալակիրներ
Աշոտ Հակոբյան (մանկավարժ)

**Աշոտ Սարգսի Հակոբյան** (), հայ մանկավարժ, Երկրորդ համաշխարհային պատերազմի Արևելյան ճակատի (*«[[Հայրենական մեծ պատերազմ (տերմին)|Հայրենական մեծ պատերազմ]]»*, 1941-1945) մասնակից։

## Կենսագրություն
Աշոտ Հակոբյանը ծնվել է 1903 թվականին, Էջմիածին քաղաքում։ 1925 թվականին ավարտել է միջնակարգ դպրոցը և զորակոչվել է կարմիր բանակ։ Զորացրվելուց հետո ուսուցիչ է եղել Ապարանում, այնուհետև՝ Նախիջևանի Ինքնավար Հանրապետության Օրդուբադի շրջանի Փառակա գյուղում։ Ավարտել է Երևանի պետական համալսարանի ֆիզիկամաթեմատիկական ֆակուլտետը և շարունակել ուսուցչական աշխատանքը Երևանի դպրոցներում՝ մինչև 1941 թվականը։

1941 թվականին Հակոբյանը զորակոչվել է կարմիր բանակ և մեկնել ռազմաճակատ։ Մասնակցել է Հյուսիսային Կովկասի պաշտպանության մարտերին (40-րդ առանձին ճանապարհային կառուցողական գումարտակում, որպես հանդերձանքի բաժնի պետ, ավագ լեյտենանտի կոչումով)։ 1942 թվականի մայիսին Հակոբյանը ռմբակոծումից կոնտուզիա է ստացել, ուղարկվել է հոսպիտալ բուժվելու։ Ապաքինվելուց հետո զորացրվել է բանակից։

1943 թվականից աշխատել է որպես ֆիզիկայի և մաթեմատիկայի ուսուցիչ մայրաքաղաքի Միքայել Նալբանդյանի, Կլիմենտ Վորոշիլովի անվան դպրոցներում։ 1967 թվականին անցել է կենսաթոշակի։ 2-րդ կարգի հաշմանդամ Հակոբյանը ռազմաճակատում պարգևատրվել է «Մարտական ծառայությունների համար» մեդալով, խաղաղ տարիներին լավագույն աշխատանքի համար արժանացել է «Աշխատանքային արիության համար», «Աշխատանքի վետերան» մեդալների, իսկ 1953 թվականին՝ «Պատվո նշան» շքանշանի։

## Մահ
Աշոտ Հակոբյանը մահացել է 1984 թվականին, թաղված է Թոխմախի գերեզմանատանը։

## Պարգևներ
* «Աշխատանքային արիության համար» մեդալ
* «Աշխատանքի վետերան» մեդալ
* «Մարտական ծառայությունների համար» մեդալ
* «Պատվո նշան» շքանշան

## Ծանոթագրություններ

Կատեգորիա:Հայ մանկավարժներ
Կատեգորիա:Հայրենական մեծ պատերազմի հայ մասնակիցներ
Ֆլորենս Բալգարնի

thumb|Ֆլորենս Բալգանի
**Ֆլորենս Բալգարնի** (, ), բրիտանացի ընտրող, խոսնակ, խաղաղապահ, ֆեմինիստ և զգոն ակտիվիստ։ Նրան բնութագրում են որպես «համառ լիբերալ»։ Լիդիա Բեկերի ազդեցությամբ՝ Բագարնին սկսել է իր աջակցությունը կանանց ընտրական իրավունքին Մեծ Բրիտանիայում տասնյոթ տարեկանից։

## Վաղ տարիներ
Ֆլորեն Բալգարնին ծնվել է Անգլիայի Հյուսիսային Յորքշիրում, Սկարբորո քաղաքում, 1856 թվականի օգոստոսի 19–ին։ Նրա ծնողները Հարավային Քլիֆի ծխական եկեղեցու հայտնի այլադավան քահանա Ռոբերտ Բալգարնին (1826–1899) էր, և կինը՝ Մարթա Ռուքը։ Ընտանիքում երկու կրտսեր քույրերն էին, այդ թվում մեկը՝ Մերի անունուվ։

## Կարիերա
1883 թվականին Բալգարնինը ընտրվել է Սկարբորոյի դպրոցական խորհրդի անդամ։ Հենց այստեղ Բալգարնին զարգացրել է իր հմտությունները՝ որպես խոսնակ։ Իր հայրենի քաղաքում առաջացրել է մեծ սպասումներ իր հետագա կարիերայի համար։ Լոնդոն գնալուց ի վեր՝ 1884 կամ 1886 թվականներին, ժուժկալությունն իրեն առավել հետաքրքրող թեման էր, և այն հարցը, որի շուրջ խոսում էր շատ հաճախ։ 1884 –ականներին, փոքր–ինչ վախով, Բալգարնին նախ սկսել է ելույթ ունենալ հասարակության առջև, սակայն այն դարձավ հաճույքի աղբյուր։ Անգլիայի Դերբի քաղաքում անցկացված համընդհանուր ընտրությունների ժամանակ հանդես է եկել խոսքով մի քանի հազար մարդու առջև։ Դա նրա համար «փառավոր կյանքի մարդաշատ ժամն էր», և բնութագրում էր նրա սրամիտ լիազորությունները, և որ, ամբոխի մեջ այլախոհը, ով ընդհատել է Բալգարնիի խոսքը, ընդունել է նրա տեսակետը։

Մինչև 1889 թվականը, զբաղեցնում էր կանանց ընտրական իրավունքի կենտրոնական ազգային ընկերության քարտուղարի պաշտոնը, բայց այս պաշտոնից հրաժարվել է՝ ավելի հարմար պաշտոնի համար՝ Բրիտանիայի կանանց ասոցիացիայի Լեդի Հենրի Սոմերսեթի գլխավորությամբ քարտուղար։ Այս պաշտոնը նա զբաղեցրել է մինչև 1895 թվականը, որից հետո ժամանակ է տրամադրել՝ խոսելու և գրելու ժուժկալության և այլ պատճառների համար։ Բալգարնին «Ոստիկանության բաժանմունքներում ոստիկանության մատրոններ նշանակելու մասին աղերսագրի» (1894) հեղինակն է։

1902 թվականին, Վաշինգտոն ԿՇում, ներկայացրել է Կանանց ընտրական իրավունքի ընկերությունների ազգային միությունը կանանց ընտրական իրավունքի դաշինքի առաջին, միջազգային համաժողովին։ Նա նաև կապված էր Արբիտրաժի և խաղաղության միջազգային ասոցիացիայի, Բրիտանական հակալինչի լիգայի և Կանանց վերադարձը խթանող հասարակության հետ, ինչպիսիք են կոմսության խորհրդականները, անհատական իրավունքների ասոցիացիան, բարոյական բարեփոխումների միությունը և կանանց, տղամարդկանց ակումբները։ Նաև ժողովրդական ընտրական իրավունքի ֆեդերացիայի գործադիր կոմիտեի համահիմնադիր էր։

Մահացել է Իտալիայի Ֆլորենցիա քաղաքում, 1928 թվականի մարտի 25–ին և թաղվել է Դափնիների գերեզմանատանը, Ֆլորենցիայում։

## Ծանոթագրություններ
### Հղումներ

### Իրավասություն
* https://archive.org/details/pleaforappointme00balg
* https://books.google.com/books?id=w-9MAAAAMAAJ&pg=PA182

### Գրականություն
* 
* 

Կատեգորիա:1856 ծնունդներ
Կատեգորիա:1928 մահեր
Կատեգորիա:Անգլիացի ֆեմինիստներ
Կատեգորիա:Կանանց իրավունքներ
Կատեգորիա:Կանանց իրավունքները Եվրոպայում
Կարեն Սարիբեկյան

**Կարեն Բաղիշի Սարիբեկյան** (), քաղաքական գործիչ, Հայաստանի ազգային ժողովի նախկին պատգամավոր։

## Կենսագրություն
Կարեն Սարիբեկյանը ծնվել է 1963 թվականի դեկտեմբերի 10-ին Վանաձորում։ 1987 թվականին ավարտել է Լենինականի թեթև արդյունաբերության տեխնիկումը, ստացել տեխնիկ-տեխնոլոգի որակավորում, 2004 թվականին՝ Վանաձորի «Մխիթար Գոշ» հայ-ռուսական միջազգային համալսարանը, ստացել կառավարման բակալավրի աստիճան՝ «Կառավարում» մասնագիտությամբ։ 1982-1983 թվականներին ծառայել է խորհրդային բանակում, մասնակցել աֆղանական պատերազմին։ 1983-1993 թվականներին աշխատել է Կիրովականի Ստեփան Շահումյանի անվան կարի ա/մ-ում, 1993-1998 թվականներին՝ «Հաց» ա/մ «Բազում» արտադրամասում, իսկ 1998-2007 թվականներին եղել է ՀԷՑ ՓԲԸ «Դեբեդ» մասնաճյուղի տնօրեն։

1990-1994 թվականներին մասնակցել է Արցախի ազատագրական շարժմանը և Հայաստանի սահմանների պաշտպանական մարտերին։ 2002-2005 թվականներին ընտրվել է Վանաձոր համայնքի ավագանու անդամ։ Եղել է Հայաստանի «Երկրապահ կամավորականների միության» անդամ, Լոռու մարզի Աֆղանցիների միության նախագահ։ 2007-2012 թվականներին եղել է Ազգային ժողովի պատգամավոր (թիվ 31 ընտրատարածք)։ Եղել է Ազգային ժողովի պաշտպանության, ազգային անվտանգության և ներքին գործերի մշտական հանձնաժողովի անդամ։ 2012 թվականի մայիսի 6-ին Ազգային ժողովի պատգամավոր է ընտրվել թիվ 31 ընտրատարածքից

## Անձնական կյանք
Ամուսնացած է, ունի երկու երեխա։

Մահացել է 2024 թվականի մայիսի 10-ին։

## Ծանոթագրություններ
Վերակազմյալ Հնչակյան կուսակցություն

**Վերակազմյալ Հնչակյան կուսակցություն** (), հիմնականում հայտնի է որպես «**Վերակազմյալ հնչակյաններ**» (), հայկական քաղաքական կուսակցություն։ Ստեղծվել է 1896 թվականին՝ Հնչակյան կուսակցության պառակտման հետևանքով Լոնդոնում, Մեծ Բրիտանիա։

1919 թվականին նախատեսված է եղել միավորվել Ազատական միության և Սահմանադրական Ռամկավար կուսակցության (ՍՌԿ) հետ՝ «**Ազատական կուսակցություն**» անվանմամբ, սակայն այն չի իրականացվել։

1921 թվականին միավորվել է սահմանադիր ռամակավարների և այլ կուսակցությունների հետ՝ հիմնադրելով Ռամկավար ազատական կուսակցությունը։

## Պատմություն
Հնչակյան մի խումբ գործիչներ՝ Միհրան Տամատյան, Արփիար Արփիարյան, Միհրան Սվազլյան, Լ. Մկրտչյան, Ս. Սուրենյան, Կ. Փափազյան և ուրիշներ, գտնելով, որ Թուրքիայում արդյունաբերական պրոլետարիատի բացակայության պայմաններում սոցիալական պայքարը հեռանկարային չէ, և որ այն «ավելորդ ու վնասակար է Հայկական հարցի լուծման համար», հանդես եկան միայն ագգային-ազատագրական պայքար մղելու պահանջով՝ միաժամանակ ձգտելով հայկական հարցը լուծել հնչակյան կուսակցության ծրագրի ոգով։ Անջատվածներն իրենց քաղաքական կազմակերպությանը տվեցին «Վերակազմյալ հնչակյաններ», իսկ 1898 թվականից՝ «Վերակազմյալ Հնչակյան կուսակցություն» անվանումը։ Վերակազմյալ հնչակյանների կազմակերպական կառույցը նույնն էր, ինչ Հնչակյան կուսակցությանը, սակայն հետագայում կրել է որոշակի փոփոխություններ։

1908 թվականիի երիտթուրքական հեղաշրջումից հետո Վերակազմյալ հնչակյանների գործունեության հիմնական վայրը դառնում է Թուրքիան։ Վերակազմյալ հնչակյանները հրաժարվեցին համազգային ապստամբության և անկախ Հայաստանի ստեղծման գաղափարից, առաջ քաշեցին սահմանադրական դեմոկրատական թուրքական պետության կազմում Հայաստանին ինքնավարություն տալու պահանջ։ Սակայն իրենց դեմոկրատ հորջորջած երիտթուրքերը 1914-15-ին Թուրքիայում կոտորեցին Վերակազմյալ հնչակյանների կազմակերպությունները, անդամներից շատերը դարձան ցեղասպանության զոհ։ Գոյատևած Վերակազմյալ հնչակյանները 1921 թվականին միացան Ռամկավար ազատական կուսակցությանը։

## Աղբյուրներ
**[[Հայկական հարց հանրագիտարան]]* (Հայկական հանրագիտարան հրատարակչություն, 1996)

Կատեգորիա:Ռամկավար ազատական կուսակցություն
Կատեգորիա:Սփյուռքահայ կուսակցություններ
Դուգլաս Բրավո

**Դուգլաս Բրավո** , , վենեսուելացի ձախ քաղաքական գործիչ, կառավարության դեմ պարտիզանական գործողություններ իրականացրած խմբավորման ղեկավար։

## Կենսագրություն
Ծնվել է 1932 թվականի մարտի 11-ին Ֆալկոն նահանգի Քաբուրե քաղաքում։  1946 թվականին հայրենի գյուղում հիմնել է կուսակցական երիտասարդական խումբ  և անդամագրվել Վենեսուելայի Կոմունիստական կուսակցությանը։ Նա կարևոր դեր է խաղացել արհմիությունների քարոզչության մեջ․ ակտիվորեն աջակցել է 1950 թվականին նավթագործների և 1952 թվականին ուսանողների կազմակերպած գործադուլներին՝ երկու անգամ էլ կարճ ժամանակով բանտարկվել է։ 1953 թվականին ընդունվել է Սուլի համալսարանը։ 1965 թվականին նրան հեռացրեցին խմբակցական գործունեության պատճառով (Դուգլաս Բրավոն հավատարիմ էր արմատական հակաիմպերիալիստական դիրքորոշմանը, որի տեսակետից էլ  քննադատել է ԽՍՀՄ-ին)։

1966 թվականինկ նա հիմնել է Վենեսուելայի հեղափոխության կուսակցությունը և նրա զինված թևը՝ Ազգային ազատագրության զինված ուժերը, որոնք գործունեություն էին իրականացնում Ձախ հեղափոխական շարժման հետ միասին։

Դուգլաս Բրավոն իր պարտիզանական ստորաբաժանումներում հավաքագրել է նաև Վենեսուելայի զինված ուժերի սպաներ, որոնց թվում էր երկրի ապագա նախագահ Ուգո Չավեսը՝ որին Բրավոն առաջին անգամ հանդիպել է 1980 թվականին։

Դուգլաս Բրավոն մասնակցել է 1992 թվականի հեղաշրջման փորձին, ձերբակալվել է, բայց մեկ տարի անց ներում է ստացել։ Չավեսի նախագահության տարիներին Բրավոն ղեկավարել է Երրորդ ուղի շարժումը, որը քննադատում էր վարչակազմին ձախ դիրքերից։

## Աշխատություններ
**Documento de la Montaña*
**Carta al Comité Central*
**Insurrección Combinada*
**Amplio Teatro de Operaciones*
**Nueva Etapa Operativa*
**La Cuestión Continental*
**El Viraje Táctico*
**Una Nueva Experiencia*
**Problemas Militares*
**La otra crisis, la otra vía*
**Tercer Camino*

## Ծանոթագրություններ

## Արտաքին հղումներ
* Soberanía  Entrevista a Douglas Bravo.
* Douglas Bravo
* Douglas Bravo: insurgente a tiempo completo - Plantabaja.com.ve

Կատեգորիա:Քաղաքագետներ
Կատեգորիա:Պարտիզաններ
Կատեգորիա:Բնօրինակում անաղբյուր հոդվածներ
Կատեգորիա:Վենեսուելայի քաղաքական գործիչներ
Կատեգորիա:COVID-19-ից մահացածներ
Գալուստ Գամազյան

**Գալուստ Փայլակի Գամազյան** (), հայ պետական գործիչ, Հայաստանի Հանրապետության Ազգային ժողովի նախկին պատգամավոր։

## Կենսագրություն
*1964—1969 — աշխատել է Երևանի պոլիտեխնիկական ինստիտուտ որպես ինժեներ-շինարար։
*1969—1976 — աշխատել է պրորաբ, ավագ պրորաբ, տեղամասի պետ Հայկական ԽՍՀ շինարարության նախարարության համակարգում։
*1976—1979 — աշխատել է որպես Երքաղխորհրդի կոմունալ տնտեսությունների վարչության ավագ ինժեներ։
*1979—1991 — աշխատել է որպես ջրային կառույցների օգտագործման վարչության պետի տեղակալ, ՀԽՍՀ առևտրի նախարարի տեղակալ։
*1991թ. - ից եղել է «Հայպետնախագիծ» միավորման նախագահ։ 
*1996—1998 — եղել է ՀՀ տարածքային կառավարման նախարար։
*1995—1999 — եղել է ԱԺ պատգամավոր, ինչպես նաև Ֆինանսաբյուջետային, վարկային եւ տնտեսական հարցերի մշտական հանձնաժողովի անդամ։ Անկուսակցական։

## Ծանոթագրություններ

## Արտաքին հղումներ
*ՀՀ ԱՌԱՋԻՆ ԳՈՒՄԱՐՄԱՆ ԱԶԳԱՅԻՆ ԺՈՂՈՎԻ ՊԱՏԳԱՄԱՎՈՐՆԵՐԻ ԿԱԶՄԸ
* Биография 

Կատեգորիա:ՀՀ Ազգային ժողովի պատգամավորներ
Կատեգորիա:Հայ պետական գործիչներ
Կատեգորիա:Հայ քաղաքական գործիչներ
Բեթիոլա Հելոիս Ֆորթսոն

**Բեթիոլա Հելոիս Ֆորթսոն** (), աֆրոամերիկացի բանաստեղծ, էսսեիստ, ակտիվիստ և սուֆրաժիստ։ Ֆորթսոնը առաջին աֆրոամերիկացիներից մեկն էր միջին արևմտյան ԱՄՆ–ում, ով գիրք է գրել և հրատարակել։

## Կենսագրություն
Բեթիոլա Հելոիս Ֆորթսոնը ծնվել է 1890 թվականի դեկտեմբերի 29–ին Կենտուկի նահանգի Հոփքինսվիլ քաղաքում՝ Մատի Առնոլդի և Ջեյմս Ֆորթսոնի ընտանիքում։ 12 տարեկան հասակում տեղափոխվել է Չիկագո՝ մորաքրոջ մոտ ապրելու, բայց պարբերաբար տեղափոխվում է Ինդիանա նահանգի Էվանսվիլ քաղաք՝ մոր հետ ապրելու, երբ մորաքույրը ճանապարհորդում էր։ 1910 թվականին ավարտել է Ինդիանա նահանգի Էվանսվիլ քաղաքի Քլարկ Սթրիթ ավագ դպրոցը, որն ավարտելուց հետո վերադարձել է Չիկագո։

Ֆորթսոնը եղել է Չիկագոյի համալսարանական հասարակության համահիմնադիր և նախագահ, որը կանանց ակումբ էր (անդամների թվում էին նաև տղամարդիկ), և խթանում էր գրական ուսումնասիրություններ և առաջնային ուշադրություն էր դարձնում աֆրոամերիկացիների շրջանում «գեղարվեստական և մտավոր զարգացմանը»։ «Ալֆա ընտրության իրավունք» ակումբի՝ առաջին սևամորթ կանանց ընտրական իրավունքի ասոցիացիայի ակտիվ անդամ և երկրորդ փոխնախագահ էր։ Երկու տարի կազմակերպիչ է եղել «Կանանց ակումբների քաղաքային ֆեդերացիա»–ում։

Նա 1915 թվականին Ջուլիուս Ֆ. Թեյլորի հրատարակած «Հոգեկան մարգարիտներ. Ինքնատիպ բանաստեղծություններ և ակնարկներ» գրքի հեղինակն էր։ Իր գրքի տպագրության համար գումար հայթայթելու համար, առաջարկել են իր բանաստեղծությունները տպագրել Չիկագոյի աֆրոամերիկյան շաբաթաթերթում՝ «The Broad Ax»։ Այդ տարի թերթը թղթի 500 օրինակ է ուղարկել վաճառել կանանց ակումբների ազգային ֆեդերացիայում,  և նրանք թույլ են տվել, որ հասույթն ուղղվի Ֆորթսոնին։ Նրա բանաստեղծությունները ներառված էին «Ռասայական վերելքի վեց բանաստեղծներ» գրքում, որը լույս է տեսել 1996 թվականին Գ․ Կ․ Հոկի կողմից։

Ֆորթսոնը մահացել է տուբերկուլոզից իր տանը՝ 3413 կոչվող պողոտայում, Չիկագոյում, Իլինոյսում, 1917 թվականի, ապրիլի 13–ին, 26 տարեկան հասակում։ Նրա օրհնությունը կատարել է Իդա Բելլ Ուելս Բարնեթը։ Նրան թաղել են Իլինոյս նահանգի Թորոնթոն քաղաքում գտնվող Մաունթ Ֆորեսթ գերեզմանատանը, որը հիմնականում աֆրոամերիկյան գերեզմանատուն էր։

## Ծանոթագրություններ

Կատեգորիա:1890 ծնունդներ
Կատեգորիա:1917 մահեր
Կատեգորիա:20-րդ դարի ամերիկացի կին գրողներ
Կատեգորիա:Ամերիկացի սուֆրաժիստներ
Կատեգորիա:Աֆրոամերիկացի գրողներ
Կատեգորիա:Ամերիկացի բանաստեղծներ
Կատեգորիա:Տուբերկուլոզից մահացածներ
Էլիզա Ագնինի Լոլլին

**Էլիզա Ագնինի Լոլլինին** (), իտալացի ռահվիրա, ֆեմինիստ, խաղաղապահ, սուֆրաժիստ և քաղաքական գործիչ։ 1896 թվականին, «Կանանց համար ասոցիացիայի» համահիմնադիրն էր, որը ոչ միայն սատարում էր կանանց քաղաքացիական և քաղաքական իրավունքները, այլ նաև կոչ էր անում Իտալիայի զորքերը դուրս բերել Աֆրիկայից։ Կանանց ընտրական իրավունքի կոմիտեի անդամ, 1910 թվականին հորդորել է սոցիալիստական կուսակցությանը կանանց՝ ձայների համար։ Նա նաև պայքարել է կանանց իրավունքների բարելավման համար, հատկապես կրթության, ամուսնալուծությունների, հավասար աշխատավարձի և աշխատանքային պայմանների ոլորտներում։

## Կենսագրություն
Ծնվել է 1858 թվականի մարտի 22-ին Բոլոնիայի հյուսիսում գտնվող Ֆինալե Էմիլիայում, Թոմասո Ագնինիի և Էլիզաբետա Կոստների դուստրն էր։ 1885 թվականի օգոստոսին ամուսնացել է փաստաբան և քաղաքական գործիչ Վիտորիո Լոլինիի (1860–1924) հետ, չորս երեխա են ունեցել։

1896 թվականին, նա չորս այլ երիտասարդ կանանց (Ջիակինտա Մարտինի, Ալինա Ալբանի, Վիրջինի Նաթան և Եվա դե Վինչենցիս) հետ միասին, հիմնել է «Կանանց ասոցիացիան», որը դարձել է իտալական ֆեմինիստական շարժման կարևոր ներկայացուցիչը։ Նաև ակտիվ էր կանանց ընտրական իրավունքի կոմիտեում՝ ապաքաղաքական տեսանկյունից աջակցելով կանանց։ Համառ պացիֆիստ Ագնինին կտրականապես դեմ էր Առաջին համաշխարհային պատերազմին Իտալիայի մասնակցությանը։

Էլիզա Ագնինի Լոլլինին մահացել է Հռոմում, 1922 թվականի հունիսի 22-ին կերակրափողի քաղցկեղից։

## Ծանոթագրություններ

Կատեգորիա:1858 ծնունդներ
Կատեգորիա:1922 մահեր
Կատեգորիա:Իտալացի ֆեմինիստներ
Կատեգորիա:Իտալիայի կին քաղաքական գործիչներ
Կատեգորիա:Կանանց իրավունքների իրավապաշտպաններ
Կատեգորիա:Սոցիալիստ ֆեմինիստներ
«Ոսկե գլոբուս» մրցանակ՝ լավագույն կինոնկարի համար՝ մյուզիքլ կամ կատակերգություն

**[[Ոսկե գլոբուս|«Ոսկե գլոբուս»]] մրցանակ, որը տրվում է լավագույն կինոնկարի մյուզիքլի կամ կատակերգության համար,** ամեն տարի շնորհվում է 1952 թվականից` Հոլիվուդի արտասահմանյան մամուլի ասոցիացիայի (HFPA) կողմից։

## Իրավասություն
Իրավասու կինոնկարների տևողությունը պետք է լինի առնվազն 70 րոպե, և գոնե յոթ օրվա ընթացքում թողարկվի «Լոս Անջելեսում» և ցուցադրվի HFPA-ի անդամակցության համար։ Առևտրային թողարկումը պետք է սկսվի մրցանակաբաշխությունից առաջ օրացուցային տարվա ընթացքում, իսկ ցուցադրումը կարող է տեղի ունենալ ոչ ուշ, քան գովազդային թողարկումից մեկ շաբաթ անց։ Մրցանակի համար «մյուզիքլ»-ը սահմանվում է որպես կատակերգություն կամ դրամա, երբ երգերն օգտագործվում են խոսակցական երկխոսության փոխարեն՝ սյուժեն զարգացնելու համար»։ Բացի այդ, ֆիլմը պետք է ունենա իր հիմնական երկխոսությունը անգլերեն լեզվով։

## Հաղթողներ և անվանակարգեր
### 1951–1957

### 1958–1962

### 1963–1969

### 1970

### 1980

### 1990

### 2000

### 2010

## Տես նաև
* Օսկար լավագույն ֆիլմի համար

## Նոթեր
* 1989 և 2004 թվականներին 10 անիմացիոն գեղարվեստական կինոնկարներ առաջադրվեցին «Ոսկե գլոբուս» մրցանակին և շահեցին 3-ը.
# 1989 *Փոքրիկ ջրահարս* (առաջադրվել է) (*[[Միսս Դեյզիի վարորդը]]*)
# 1991 *Գեղեցկուհին և հրեշը* **(հաղթող)**
# 1992 *Ալադին* (առաջադրվել է) (*[[Խաղացողը (ֆիլմ, 1992)|Խաղացողը]]*)
# 1994 *Առյուծ Արքան* **(հաղթող)**
# 1995 *Խաղալիքի պատմություն* (առաջադրվել է) (*Նորածին մանկիկը*)
# 1999 *Խաղալիքի պատմություն 2* **(հաղթող)**
# 2000 *Հավի վազք* (առաջադրվել է) (*Գրեթե հայտնի*)
# 2001 *Շրեկ* (առաջադրվել է) (*[[Մուլեն Ռուժ (ֆիլմ)|Մուլեն Ռուժ]]*)
# 2003 *Գտնելով Նեմոյին* (առաջադրվել է) (*[[Թարգմանության դժվարությունները (ֆիլմ)|Թարգմանության դժվարությունները]]*)
# 2004 *Անհավատալիները* (առաջադրվել է) (*Կողքից*)
Համաձայն HFPA-ի 2007 թվականի վերանայված կանոնների` անիմացիոն նկարներն այլևս իրավունք չունեն «Ոսկե գլոբուս» մրցանակի` «Լավագույն կինոնկար-դրամա» անվանակարգում մասնակցելու, փոխարենը կարող են մասնակցել Լավագույն անիմացիոն գեղարվեստական կինոնկարի նոր կատեգորիայում։

## Ծանոթագրություններ

Կատեգորիա:«Ոսկե գլոբուս» կինոմրցանակ
Կատեգորիա:Կինոմրցանակների արժանացած ֆիլմեր
Նիկոլայ Բուրդենկո

**Նիկոլայ Բուրդենկո** (; ), խորհրդային նյարդավիրաբույժ, ԽՍՀՄ ԳԱ ակադեմիկոս (1939), ԳՍՀՄ ԲԳԱ ակադեմիկոս և առաջին պրեգիդենտ (1944–46), բժշկական ծառայության գեներալ–գնդապետ, սոցիալիստական աշխատանքի հերոս (1943)։

1937-ից 1946 թվականներին՝ խորհրդային բանակի գլխավոր վիրաբույժ–խորհրդական։ 1906 թվականին ավարտել է (Տարտու) համալսարանը։ Բուրդենկոն առաջիններից է կիրառել կենտրոնական և ծայրամասային նյարդային համակարգի վիրահատությունները, ստեղծել փորձառական թեքումով վիրաբույժների յուրահատուկ դպրոց։

## Երկեր
* Собр․ соч․, т․ 1–7, М․, 1950–52․

## Գրականություն
* Аничков Н. Н. «Николай Нилович Бурденко — организатор и первый президент АМН СССР» // «Вестник АМН». — 1947. — № 6.
* Багдасарьян С. М. (имеются автобиографические записи Н. Н. Бурденко, даты жизни и архивные документы) // «Материалы к биографии Н. Н. Бурденко». — М., 1950.
* Багдасарьян С. М. (имеется библиография трудов Н. Н. Бурденко и литература о нём) // «Николай Нилович Бурденко». — М., 1954.
* Ответственный составитель Н. С. Лебедева. «Катынь. Расстрел. Судьбы живых. Эхо Катыни. Документы». — М., 2001. — ISBN 5-7777-0160-4.
* Мирский М. Б. Исцеляющий скальпелем: акад. Н. Н. Бурденко — М. : Знание, 1983. — 192 с. — (Творцы науки и техники).
* Юдин С. С. Образы прошлого и силуэты некоторых военно-полевых хирургов : Н. И. Пирогов, В. А. Басов, Н. В. Склифосовский, Н. А. Вельяминов, Н. Н. Бурденко : вступительная лекция проф. С. С. Юдина в Госпитальной хирургической клинике Медицинского института Наркомздрава РСФСР 18 октября 1943 г. — Москва: Медгиз, 1944. — 48 с.
* Бурденко Н. Н. / Энциклопедия города Омска: в 3 т. — 2012. — Т. 3.: Омск в лицах. — С. 167—168.

## Արտաքին հղումներ
* Академик медицины Николай Нилович Бурденко (биография, некрологи, могила, увековечение)
* Группа функциональной нейрохирургии им. Бурденко РАМН
* Павел Нилин. Интересная жизнь
* 
* Памятник Николаю Бурденко в Пензе
* 

## Ծանոթագրություններ

Կատեգորիա:ԽՍՀՄ ԳԱ իսկական անդամներ
Կատեգորիա:Խորհրդային վիրաբույժներ
Կատեգորիա:Ռուս ռազմական գործիչներ
Կատեգորիա:Ռուս վիրաբույժներ
Կատեգորիա:Ռուս քաղաքական գործիչներ
Կատեգորիա:Տարտուի համալսարանի շրջանավարտներ
Կատեգորիա:Ռուս բժիշկներ
Կատեգորիա:Բժշկական գիտությունների դոկտորներ
Կատեգորիա:Մոսկվայի պետական համալսարանի պրոֆեսորներ
Կատեգորիա:Ռուս գիտնականներ
Կատեգորիա:Ռուս գյուտարարներ
Կատեգորիա:Ռուս աստվածաբաններ
Կատեգորիա:ԽՍՀՄ ԳԽ 1-ին գումարման պատգամավորներ
Կատեգորիա:ԽՍՀՄ ԳԽ 2-րդ գումարման պատգամավորներ
Բրունա Բրունելեսկի

**«Բրունա Բրունելեսկի»** (), անգլիացի պրեռաֆայելիտ նկարիչ Դանթե Գաբրիել Ռոսսետտիի ջրաներկ նկարը՝ ստեղծված 1878 թվականին։ Ներկայումս նկարը գտնվում է Ֆիցվիլյամի թանգարանի հավաքածուում։

## Տեղեկություն նկարի մասին
Աշխատանքը հիշեցնում է Ջեյն Մորիսի յուղաներկ դիմանկարը («Միսիս Ուիլյամ Մորիս»), որը Ռոսսետտին ստեղծել է 1868 թվականին։ Արվեստաբան Վիրջինյա Սյորտիսը ենթադրել է, որ ջրաներկն ստեղծվել է որպես Ջեյն Մորիսի ավելի մեծ դիմանկարի էսքիզ։ Ջեյնին ուղղված իր նամակում նա գրել է, որ չի ցանկանա նա դառնա կողքի մարդկանց խոսակցության առարկա և անմիջական կապ չի ունեցել այդ դիմանկարի հետ, այդ իսկ պատճառով իր աշխատանքն անվանել է «Բրունա Բրունելեսկի»՝ կապ ստեղծելով մուգ մազերի և դեմքի թուխ մաշկի հետ («brune» բառը թարգմանվում է որպես շագանակագույն)։ Նա նաև մտադիր է եղել այդ աշխատանքն անվանել «Վիտորիա Կոլոնա», սակայն հետագայում որոշել է խուսափել Միքելանջելոյի հետ իրեն համեմատելուց։

Ջրաներկ նկարը ձեռք է բերել Լեոնարդ Վալպին, սակայն հետագայում Ռոսսետտին խնդրել է վերադարձնել այն՝ լրացուցիչ մշակման համար։ 1883 թվականին սեփականատերը դարձել է Ս. Ու. Միլզը։

## Ծանոթագրություններ

Կատեգորիա:1878 նկարներ
Կատեգորիա:Դանթե Գաբրիել Ռոսսետտիի նկարներ
Կատեգորիա:Կանանց դիմապատկերներ
Մեդիսոն Այսմեն

**Մեդիսոն Այսմեն ** (, ), ամերիկացի դերասանուհի, որը առավել հայտնի է «Country Music Television» հեռուստաալիքի «Դեռևս թագավոր» հեռուստասերիալում խաղացած Բիլլի Ռեյ Սայրուսի դստեր դերով։

## Կյանք և կարիերա
Ծնվել է Հարավային Կարոլինա նահանգի Միրթլ Բիչ քաղաքում։ Ներկայումս Այսմենը հանդիպում է երգիչ և մոդել Սփենսեր Սազերլենդի հետ։ Մի քանի ամսվա ընթացքում նա անցել է չորս լսումներ «Դեռևս թագավոր» սերիալի դերի համար։ Նա նաև հայտնվել է այնպիսի սերիալներում, ինչպիսիք են՝ «Ամերիկյան ընտանիք» և «Վտանգավոր Հենրին»։ 2017 թվականին խաղացել է Բեթանիի «Ջումանջի։ Ջունգլիների կանչը» և Պեմի դերը «Beauty Mark» ֆիլմերում։ 2018 թվականի փետրվարին Այսմենը հաստատվել է 2015 թվականի «Սարսափներ» ֆիլմի սիքվելի դերի համար, որը անվանվել է «Սարսափներ։ Ուրվականային Հելոուին»։
2018 թվականի հոկտեմբերին Մեդիսոնը դեր է ստացել «Անաբելի անեծքը 3» ֆիլմում։

## Ֆիլմագրություն

## Ծանոթագրություն

Կատեգորիա:21-րդ դարի ամերիկացի դերասանուհիներ
Կատեգորիա:Ամերիկացի հեռուստատեսային դերասանուհիներ
Կատեգորիա:Ամերիկացի կինոդերասանուհիներ
Կատեգորիա:Կանադացի դերասանուհիներ
Կատեգորիա:Ամերիկացի երեխա դերասանուհիներ